proxectonos/corpus_dominio_legal_administrativo_tmp huggingface dataset:
EXTRACTO da Orde do 23 de xaneiro de 2017 pola que se establecen as bases reguladoras dos premios á cooperación e se procede á súa convocatoria para o ano 2017.
Consellería de Economía, Emprego e Industria — III. Outras disposicións — 06/02/2017

BDNS (Identif.): 330099.
De conformidade co previsto nos artigos 17.3.b) e 20.8.a) da Lei 38/2003, do 11 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans).
Primeiro. Beneficiarias
Poden participar nos premios á cooperación as cooperativas galegas que realizasen un destacado labor no eido do cooperativismo.
Segundo. Obxecto e finalidade
Os premios á cooperación teñen como finalidade fomentar e difundir o cooperativismo, os seus principios e valores, así como recompensar publicamente o labor que as cooperativas veñen realizando a prol do desenvolvemento do movemento cooperativo na Comunidade Autónoma galega.
Outorgaranse premios nas seguintes categorías:
– Premio aos valores cooperativos, á cooperativa galega que máis destacase no impulso dos valores e principios cooperativos.
– Premio ao mellor proxecto cooperativo novo, á cooperativa galega que na data de publicación da convocatoria teña unha antigüidade igual ou menor a corenta e dous meses, e que destaque nas súas achegas nos aspectos sociais, económicos, culturais ou ambientais.
– Premio á traxectoria cooperativa, á cooperativa galega que na data de publicación da convocatoria teña unha antigüidade maior de corenta e dous meses, e que destacase pola súa traxectoria no ámbito económico e social.
Terceiro. Bases reguladoras
Orde do 23 de xaneiro de 2017 pola que se establecen as bases reguladoras dos premios á cooperación e se procede á súa convocatoria para o ano 2017 (http://www.emprego.ceei.xunta.gal).
Cuarto. Contía
O orzamento total ascende a quince mil euros (15.000,00 €).
Outorgarase un premio de cinco mil euros (5.000,00 €) en cada unha das categorías.
Quinto. Prazo de presentación de solicitudes
O prazo de presentación das solicitudes remata o 30 de abril de 2017. Non obstante, se o período de presentación resulta inferior a un mes, as solicitudes poderán presentarse no prazo dun mes a partir do día seguinte ao da publicación da orde de convocatoria no Diario Oficial de Galicia.
Santiago de Compostela, 23 de xaneiro de 2017
ORDE do 24 de xaneiro de 2017 pola que se fixa o prezo privado para a venda ao público dunha publicación editada pola Axencia Turismo de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 06/02/2017

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Axencia Turismo de Galicia e logo do informe favorable da Consellería de Facenda, esta consellería
DISPÓN:
Artigo único
1. Queda aprobado o prezo privado de venda ao público da publicación editada pola Axencia Turismo de Galicia que se relaciona no anexo.
2. Este prezo entenderase con IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 24 de xaneiro de 2017
RESOLUCIÓN do 19 de xaneiro de 2017, da Dirección Xeral de Maiores e Persoas con Discapacidade, pola que se procede á publicación das subvencións concedidas ao abeiro da Orde do 22 de xuño de 2016 pola que se establecen as bases reguladoras que rexerán a concesión de subvencións ás entidades locais da Comunidade Autónoma de Galicia para a prestación de servizos de atención temperá no marco da Rede galega de atención temperá, cofinanciadas polo programa operativo Fondo Social Europeo de Galicia 2014-2020, e se procede á súa convocatoria para os anos 2016 e 2017.
Consellería de Política Social — III. Outras disposicións — 01/02/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia, os órganos administrativos concedentes deben publicar no Diario Oficial de Galicia as subvencións concedidas con expresión da convocatoria, o programa e crédito orzamentario ao cal se imputen, beneficiario, cantidade concedida e a finalidade, previsión, así mesmo, contida no artigo 17.1 da Lei 1/2016, do 18 de xaneiro, de transparencia e bo goberno, polo que se procede á correspondente publicación.
Convocatoria: Orde do 22 de xuño de 2016 pola que se establecen as bases reguladoras que rexerán a concesión de subvencións ás entidades locais da Comunidade Autónoma de Galicia para a prestación de servizos de atención temperá no marco da Rede galega de atención temperá, cofinanciadas polo programa operativo Fondo Social Europeo de Galicia 2014-2020, e se procede á súa convocatoria para os anos 2016 e 2017 (DOG núm. 126, do 5 de xullo).
Programa: 312E.
Aplicación orzamentaria/crédito: 12.04.312E.460.1. Importe: 2.252.216 €.
Código de proxecto: 2016 00172.
Finalidade: implantación e/ou consolidación dos servizos de atención temperá no marco da Rede galega de atención temperá.
Beneficiario, actuación subvencionada e importe concedido: figuran no anexo.
Santiago de Compostela, 19 de xaneiro de 2017
RESOLUCIÓN do 19 de xaneiro de 2017, da Secretaría Xeral Técnica da Consellería de Política Social, pola que se lles dá publicidade aos convenios de colaboración subscritos por esta consellería no terceiro cuadrimestre do ano 2016.
Consellería de Política Social — III. Outras disposicións — 01/02/2017

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no Diario Oficial de Galicia unha relación dos convenios subscritos referida ao cuadrimestre anterior, para os efectos de cumprir coas obrigas legais fixadas.
En consecuencia, e para lle dar cumprimento á dita obriga,
Darlle publicidade á relación de convenios de colaboración subscritos pola Consellería de Política Social durante o terceiro cuadrimestre do ano 2016, que se incorpora como anexo a esta resolución.
Santiago de Compostela, 19 de xaneiro de 2017
RESOLUCIÓN do 19 de xaneiro de 2017, da Dirección Xeral de Maiores e Persoas con Discapacidade, pola que se procede á publicación das subvencións concedidas ao abeiro da Orde do 21 de xullo de 2016 pola que se establecen as bases reguladoras que rexerán a concesión de subvencións aos concellos galegos, destinadas á mellora da accesibilidade nos edificios e espazos de uso público, cofinanciadas polo programa operativo Fondo Europeo de Desenvolvemento Rexional Galicia 2014-2020, e se procede á súa convocatoria para os anos 2016 e 2017.
Consellería de Política Social — III. Outras disposicións — 01/02/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia, os órganos administrativos concedentes deben publicar no Diario Oficial de Galicia as subvencións concedidas con expresión da convocatoria, o programa e crédito orzamentario ao cal se imputen, beneficiario, cantidade concedida e a finalidade, previsión, así mesmo, contida no artigo 17.1 da Lei 1/2016, do 18 de xaneiro, de transparencia e bo goberno, polo que se procede á correspondente publicación.
Convocatoria: Orde do 21 de xullo de 2016 pola que se establecen as bases reguladoras que rexerán a concesión de subvencións aos concellos galegos, destinadas á mellora da accesibilidade nos edificios e espazos de uso público, cofinanciadas polo programa operativo Fondo Europeo de Desenvolvemento Rexional Galicia 2014-2020, e se procede á súa convocatoria para os anos 2016 e 2017 (DOG núm. 149, do 8 de agosto).
Programa: 312E.
Aplicación orzamentaria/crédito: 12.04.312E.760.1. Importe: 900.000 €.
Código de proxecto: 2016 00169.
Finalidade: execución, en edificios destinados á prestación de servizos públicos e en espazos públicos, de obras de mellora para garantir a accesibilidade e supresión de barreiras arquitectónicas, obras e intervencións para eliminar barreiras de comunicación, así como a adquisición e instalación de equipamento con tal obxecto.
Beneficiario, actuación subvencionada e importe concedido: figuran no anexo.
Santiago de Compostela, 19 de xaneiro de 2017
CORRECCIÓN DE ERROS. Resolución do 29 de novembro de 2016, da Secretaría Xeral de Emprego, pola que se dá publicidade das festas laborais de carácter local para o ano 2017, correspondentes aos concellos das catro provincias da Comunidade Autónoma de Galicia.
Consellería de Economía, Emprego e Industria — III. Outras disposicións — 01/02/2017

Advertido erro na devandita resolución, publicada no
Diario Oficial de Galicia
número 235, do 12 de decembro de 2016, é necesario facer a seguinte corrección:
No anexo IV, provincia de Pontevedra, na páxina 54203, onde di: «61. Vilanova de Arousa: 11 de marzo, Mércores de Cinza, 17 de abril, Luns de Pascua», debe dicir: «Vilanova de Arousa: 1 de marzo, Mércores de Cinza, 17 de abril, Luns de Pascua».
DECRETO 10/2017, do 12 de xaneiro, polo que se aproba o cambio de titularidade dun treito da estrada AC-404, situado entre os puntos quilométricos 0+570 e 1+350, cunha lonxitude de 0,79 quilómetros, a prol do Concello de Santa Comba.
Consellería de Infraestruturas e Vivenda — III. Outras disposicións — 01/02/2017

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo de acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Santa Comba solicita á Consellería de Infraestruturas e Vivenda o cambio de titularidade dun treito da estrada AC-404, situado entre os pp.qq. 0+000 e 1+350 (cruzamento coa estrada provincial DP-7702).
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade dun treito da estrada AC-404, situado entre os pp.qq. 0+570 e 1+350, cunha lonxitude de 0,79 km, a prol do Concello de Santa Comba. O treito inicial (p.q. 0+000 a 0+570) é titularidade da Deputación Provincial da Coruña.
De conformidade co anteriormente exposto, por proposta da conselleira de Infraestruturas e Vivenda, logo de deliberación do Consello da Xunta de Galicia na súa reunión do día doce de xaneiro de dous mil dezasete,
Artigo 1
Apróbase o cambio de titularidade a prol do Concello de Santa Comba do:
– Treito da estrada AC-404, situado entre os pp.qq. 0+570 e 1+350, cunha lonxitude de 0,79 km.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Santa Comba deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no Diario Oficial de Galicia. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega.
Artigo 4
Corresponderanlle ao Concello de Santa Comba, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, doce de xaneiro de dous mil dezasete
EXTRACTO da Orde do 31 de decembro de 2016 pola que se establecen as bases reguladoras xerais e a convocatoria para o ano 2017 para a concesión, en réxime de concorrencia competitiva, de axudas a proxectos colectivos, financiados polo FEMP, para a conservación e restauración da biodiversidade e dos ecosistemas mariños no marco de actividades marisqueiras sustentables, tramitadas como expediente anticipado de gasto.
Consellería do Mar — III. Outras disposicións — 02/02/2017

BDNS (Identif.): 330213.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Poderán ser beneficiarios destas subvencións as confrarías de pescadores, as organizacións de produtores, as cooperativas do mar, as asociacións de profesionais do sector e as demais entidades asociativas xuridicamente recoñecidas e constituídas por profesionais do sector, sempre que sexan entidades titulares de plans marisqueiros en réxime de coxestión e teñan a sede social na Comunidade Autónoma de Galicia.
Segundo. Obxecto
Esta orde ten por obxecto establecer as bases reguladoras xerais e a convocatoria para o ano 2017 para a concesión, en réxime de concorrencia competitiva, de axudas a proxectos colectivos, financiados polo FEMP, para a conservación e restauración da biodiversidade e dos ecosistemas mariños no marco de actividades marisqueiras sustentables.
Terceiro. Bases reguladoras
Orde do 31 de decembro de 2016 pola que se establecen as bases reguladoras xerais e a convocatoria para o ano 2017 para a concesión, en réxime de concorrencia competitiva, de axudas a proxectos colectivos, financiados polo FEMP, para a conservación e restauración da biodiversidade e dos ecosistemas mariños no marco de actividades marisqueiras sustentables, tramitadas como expediente anticipado de gasto.
Cuarto. Contía
As subvencións que se convocan mediante esta orde faranse efectivas con cargo á aplicación orzamentaria 14.03.723A.7701 do proxecto do orzamento de gastos da Consellería do Mar para o ano 2017, por un importe total máximo de 2.310.000,00 euros distribuídos en 1.230.000,00 euros para a anualidade 2017 e 1.080.000,00 euros para a anualidade 2018.
Quinto. Prazo de presentación de solicitudes
O prazo de presentación de solicitudes será de dous meses contados desde o día seguinte ao da publicación da dita orde no Diario Oficial de Galicia. Para estes efectos, entenderase como último día do prazo o correspondente ao mesmo ordinal do día da publicación. Se o último día de prazo for inhábil, entenderase prorrogado ao primeiro día hábil seguinte, e se no mes de vencemento non houber día equivalente ao inicial do cómputo, entenderase que o prazo expirará o último día do mes.
Santiago de Compostela, 31 de decembro de 2016
RESOLUCIÓN do 11 de xaneiro de 2017, da Secretaría Xeral de Emprego, pola que se dispón a inscrición no rexistro e a publicación, no Diario Oficial de Galicia, do acordo de prórroga da ultraactividade do II Convenio colectivo do persoal laboral de administración e servizos da Universidade de Vigo.
Consellería de Economía, Emprego e Industria — III. Outras disposicións — 02/02/2017

Visto o acordo subscrito pola comisión negociadora do III Convenio colectivo do persoal laboral de administración e servizos da Universidade de Vigo, con data do 13 de decembro de 2016, e de conformidade co disposto no artigo 90.2 e 3 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, a Secretaría Xeral de Emprego
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010.
Segundo. Dispoñer a súa publicación no
Diario Oficial de Galicia.
Santiago de Compostela, 11 de xaneiro de 2017
ORDE do 1 de febreiro de 2017 pola que se nomean vogais do Consello Reitor da axencia Instituto Enerxético de Galicia.
Consellería de Economía, Emprego e Industria — II. Autoridades e persoal — 07/02/2017

O artigo 10 do Decreto 142/2016, do 22 de setembro, polo que se modifican as normas reguladoras do Instituto Enerxético de Galicia e se aproban os estatutos da axencia Instituto Enerxético de Galicia crea o Consello Reitor como órgano colexiado de goberno da axencia integrado pola Presidencia, Vicepresidencia e sete vogais, xunto cunha secretaría.
O apartado 2 do artigo 13 do referido decreto regula a composición deste Consello Reitor dispoñendo o seguinte:
«2. O Consello Reitor estará integrado polos seguintes membros:
(...)
c) Sete vogais, nomeados pola persoa titular da consellería de adscrición:
– Tres vogais representarán á consellería competente en materia de enerxía e serán designados por esta.
– Dous vogais representarán á consellería competente en materia de ordenación do territorio e ambiente e serán propostos por esta.
– Un/unha vogal en representación da consellería competente en materia de facenda e será proposto/a por esta.
– Un/unha vogal representará as corporacións locais e será proposto pola Fegamp».
En virtude do anterior, e unha vez feitas as designacións por parte das respectivas persoas titulares das consellerías correspondentes, é necesario facer o seu nomeamento que, para xeral coñecemento, publicarase no Diario Oficial de Galicia.
Así, de conformidade coas atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia, e o artigo 13 do Decreto 142/2016, do 22 de setembro, polo que se modifican as normas reguladoras do Instituto Enerxético de Galicia e se aproban os estatutos da axencia Instituto Enerxético de Galicia,
Nomear vogais do Consello Reitor da axencia Instituto Enerxético de Galicia ás seguintes persoas:
a) En representación da Consellería de Economía, Emprego e Industria:
– Borja Verea Fraiz, secretario xeral da Consellería de Economía, Emprego e Industria.
– Juan Manuel Cividanes Roger, director xeral do Instituto Galego de Promoción Económica (Igape).
– Patricia Argerey Vilar, directora da Axencia Galega de Innovación (Gain).
b) En representación da Consellería de Medio Ambiente e Ordenación do Territorio:
– María Cruz Ferreira Costa, directora xeral de Calidade Ambiental e Cambio Climático.
– María Encarnación Rivas Diaz, directora xeral de Ordenación do Territorio e Urbanismo.
c) En representación da Consellería de Facenda:
– María Socorro Martín Hierro, secretaria xeral da Consellería de Facenda.
d) En representación da Federación Galega de Municipios e Provincias (Fegamp):
– Alfredo L. García Rodríguez, presidente da Fegamp.
Santiago de Compostela, 1 de febreiro do 2017
RESOLUCIÓN do 26 de xaneiro de 2017 pola que se dá publicidade á resolución de concesión do concurso Eduemprende Idea 2016, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos.
Instituto Galego de Promoción Económica — III. Outras disposicións — 07/02/2017

Mediante Resolución do 15 de abril de 2016 publicouse o acordo do Consello de Dirección que aprobou as bases reguladoras do concurso Eduemprende Idea 2016, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos, e procedeuse á súa convocatoria en réxime de concorrencia competitiva (DOG núm. 82, do 29 de abril).
As ditas bases establecen no seu artigo 10.4 que a resolución definitiva será publicada no
Diario Oficial de Galicia
, publicación que producirá os efectos da notificación.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da Resolución do 12 de decembro de 2016 de concesión dos premios do concurso Eduemprende Idea 2016, no enderezo www.tramita.igape.es (epígrafe «Consulta de resolucións definitivas»
http://www.igape.es/gl/oficina-virtual/resolucions-definitivas).
Segundo. A Resolución do 12 de decembro de 2016 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñer un recurso de reposición ante a persoa titular da Dirección Xeral do Igape dentro do prazo dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 26 de xaneiro de 2017
RESOLUCIÓN do 24 de xaneiro de 2017 pola que se dá publicidade ás axudas concedidas ao abeiro da Orde do 20 de xullo de 2016 pola que se establecen as bases reguladoras das axudas para os titulares de explotacións leiteiras que estean en dificultades financeiras derivadas da súa actividade.
Consellería do Medio Rural — III. Outras disposicións — 07/02/2017

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, a finalidade da subvención, o beneficiario e cantidade concedida.
Na súa virtude, a Dirección Xeral de Gandaría, Agricultura e Industrias Agroalimentarias, por delegación da conselleira,
Publicar no Diario Oficial de Galicia as axudas concedidas ao abeiro da Orde do 20 de xullo de 2016 pola que se establecen as bases reguladoras das axudas para os titulares de explotacións leiteiras que estean en dificultades financeiras derivadas da súa actividade, que figuran como anexo nesta resolución.
Santiago de Compostela, 24 de xaneiro de 2017
Convocatoria: Orde do 20 de xullo de 2016 pola que se establecen as bases reguladoras das axudas para os titulares de explotacións leiteiras que estean en dificultades financeiras derivadas da súa actividade (DOG núm. 143, do 29 de xullo).
Aplicación orzamentaria: 13.03.712B.470.0 dos orzamentos xerais da Comunidade Autónoma de Galicia, dotada cun crédito total de 3.000.000 de euros para o ano 2016.
Finalidade: explotacións de vacún de leite da Comunidade Autónoma de Galicia que estean en dificultades financeiras derivadas da súa actividade.
Beneficiarios/as e subvención:
ORDE do 19 de xaneiro de 2017 pola que se autoriza a apertura e funcionamento do Centro Autorizado de Ensinanzas Deportivas Cented do Pereiro de Aguiar.
Consellería de Cultura, Educación e Ordenación Universitaria — III. Outras disposicións — 07/02/2017

O representante da titularidade do Centro Autorizado de Ensinanzas Deportivas Cented solicita autorización de apertura e funcionamento dun centro docente no concello do Pereiro de Aguiar (Ourense), para impartir as ensinanzas conducentes á obtención dos títulos de técnico deportivo e técnico deportivo superior en Fútbol, reguladas no Decreto 353/2003, do 11 de setembro, e no Decreto 372/2003, do 16 de setembro; ensinanzas incluídas no ámbito do Real decreto 1363/2007, do 24 de outubro, que establece a ordenación xeral das ensinanzas deportivas de réxime especial.
O Decreto 410/2003, do 6 de novembro, regula os requisitos e o procedemento para a autorización a centros privados e a centros públicos que non sexan de titularidade da Consellería de Cultura, Educación e Ordenación Universitaria para impartir ensinanzas de técnicos deportivos na Comunidade Autónoma de Galicia; norma desenvolvida polas ordes desta consellería do 12 de abril de 2004 e do 23 de abril de 2004, nas cales se determinan o procedemento de autorización e os requisitos mínimos dos espazos administrativos e docentes xenéricos cos que deben contar os centros.
Por canto antecede, por proposta da Dirección Xeral de Centros e Recursos Humanos,
Primeiro. Autorizar a apertura e funcionamento do Centro Autorizado de Ensinanzas Deportivas Cented, que queda configurado como se sinala a continuación:
Segundo. Antes da posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando se teña que modificar calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no
Diario Oficial de Galicia,
segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 19 de xaneiro de 2017
CORRECCIÓN DE ERROS. Orde do 23 de xaneiro de 2017 pola que se establecen as bases reguladoras dos premios á cooperación e se procede á súa convocatoria para o ano 2017.
Consellería de Economía, Emprego e Industria — III. Outras disposicións — 07/02/2017

Advertido erro na dita orde publicada no
Diario Oficial de Galicia
número 25, do 6 de febreiro de 2017, cómpre realizar a oportuna corrección:
Na páxina 5353, no artigo 10 onde di: «1. Para a concesión dos premios á cooperación actuará como tribunal a comisión permanente do Consello Galego de Cooperativas, que emitirá proposta razoada sobre as candidaturas segundo os criterios sinalados nos artigos 5, 6 ou 6 segundo corresponda», debe dicir: «1. Para a concesión dos premios á cooperación actuará como tribunal a comisión permanente do Consello Galego de Cooperativas, que emitirá proposta razoada sobre as candidaturas segundo os criterios sinalados nos artigos 5, 6 ou 7 segundo corresponda».
DECRETO 11/2017, do 19 de xaneiro, polo que se modifica a denominación da Escola Técnica Superior de Enxeñaría de Minas da Universidade de Vigo.
Consellería de Cultura, Educación e Ordenación Universitaria — III. Outras disposicións — 07/02/2017

O Estatuto de autonomía de Galicia, no seu artigo 31, establece como competencia plena da Comunidade Autónoma de Galicia a regulación e administración do ensino en toda a súa extensión, niveis e graos, modalidades e especialidades, no ámbito das súas competencias.
A Lei orgánica 6/2001, do 21 de decembro, de universidades, e o Decreto 259/1994, do 29 de xullo, establece o procedemento para a creación e recoñecemento de universidades, centros universitarios e autorización de estudos na Comunidade Autónoma de Galicia.
A Lei 6/2013, do 13 de xuño, do Sistema universitario de Galicia, no seu artigo 17 establece que o procedemento para a creación e recoñecemento de universidades, centros universitarios e autorización de estudos na Comunidade Autónoma de Galicia, ben por propia iniciativa, co acordo do consello de goberno da universidade, ben por iniciativa da universidade, mediante proposta do seu consello de goberno, en ambos os dous casos co informe favorable do seu consello social, logo do informe preceptivo do Consello Galego de Universidades, en uso das atribucións conferidas pola Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura, Educación e Ordenación Universitaria e logo da deliberación do Consello da Xunta de Galicia na súa reunión do dezanove de xaneiro de dous mil dezasete,
DISPOÑO:
Artigo único.
A modificación da denominación da Escola Técnica Superior de Enxeñaría de Minas da Universidade de Vigo
Modifícase a denominación da Escola Técnica Superior de Enxeñaría de Minas, da Universidade de Vigo, situada no Campus de Vigo, pola de Escola de Enxeñaría de Minas e Enerxía.
Disposición derradeira primeira.
Desenvolvemento normativo
Autorízase a persoa titular da consellería competente en materia universitaria para ditar cantas disposicións sexan necesarias para a aplicación e desenvolvemento deste decreto.
Disposición derradeira segunda.
Entrada en vigor
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, dezanove de xaneiro de dous mil dezasete
RESOLUCIÓN do 27 de xaneiro de 2017 pola que se lles dá publicidade aos convenios de colaboración subscritos por este ente público no terceiro cuadrimestre do ano 2016.
Instituto Enerxético de Galicia — III. Outras disposicións — 03/02/2017

Para os efectos previstos no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), acórdase darlles publicidade aos convenios de colaboración subscritos polo Instituto Enerxético de Galicia (Inega) no terceiro cuadrimestre do ano 2016 que se relacionan no anexo a esta resolución.
Santiago de Compostela, 27 de xaneiro de 2017
EXTRACTO da Resolución do 27 de xaneiro de 2017 pola que se dá publicidade do acordo do Consello de Dirección que aproba as bases reguladoras dos premios e axudas aos proxectos Piloto Industria 4.0 (II Piloto Industria 4.0) en Galicia, cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 03/02/2017

BDNS (Identif.): 330926.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS):
(http://www.pap.minhap.gob.es/bdnstrans/index).
Primeiro.
Beneficiarios
1. Poderán obter os premios os organismos intermedios incardinados nalgunha das seguintes definicións:
a) As organizacións públicas ou privadas, sen ánimo de lucro e con personalidade xurídica propia, que de forma habitual presten servizos de apoio á competitividade empresarial das pemes, nas súas diversas formas, e dispoñan de recursos materiais e humanos para impulsar e orientar os proxectos.
b) As entidades con participación maioritaria de capital público que presten de forma habitual servizos empresariais de apoio á competitividade das pemes e promovan proxectos en que non persigan a obtención de beneficios.
2. Poderán ser beneficiarias das axudas as pemes que desenvolvan a súa actividade no ámbito da nova industria.
Segundo.
Obxecto
O obxecto destas bases é a regulación da concesión dun premio a un máximo de seis proxectos que inclúan no seu desenvolvemento a implantación de equipamento e sistemas para a modernización dos procesos nun grupo de pemes, así como das axudas á dita implantación para cada peme participante en cada un dos proxectos.
Terceiro.
Bases reguladoras
Resolución do 27 de xaneiro de 2017 pola que se dá publicidade do acordo do Consello de Dirección que aproba as bases reguladoras dos premios e axudas aos proxectos Piloto Industria 4.0 (II Piloto industria 4.0) en Galicia, cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e se procede á súa convocatoria en réxime de concorrencia competitiva.
Cuarto.
Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741A.7706 por un importe de 1.470.000 € con cargo ao exercicio 2017 e de 2.380.000 € con cargo ao exercicio 2018; e con cargo á aplicación orzamentaria 09.A1.741A.7820 por un importe de 30.000 € con cargo ao exercicio 2017 e de 120.000 € con cargo ao exercicio 2018.
Quinto.
Prazo de presentación de solicitudes
O prazo de presentación de solicitudes será de tres meses e comezará o día seguinte ao da publicación desta resolución no
Diario Oficial de Galicia
.
Santiago de Compostela, 27 de xaneiro de 2017
RESOLUCIÓN do 25 de xaneiro de 2017, da Secretaría Xeral para o Deporte, pola que se dá publicidade aos convenios de colaboración subscritos no segundo e terceiro cuadrimestre do ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 03/02/2017

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación de convenios de colaboración subscritos pola Secretaría Xeral para o Deporte durante o segundo e terceiro cuadrimestre do ano 2016 que se incorpora como anexo a esta resolución.
Santiago de Compostela, 25 de xaneiro de 2017
CORRECCIÓN DE ERROS. Resolución do 9 de xaneiro de 2017, da Secretaría Xeral de Emprego, pola que se dispón a inscrición no rexistro e a publicación no Diario Oficial de Galicia do acordo entre a Xunta de Galicia e as organizacións sindicais CIG, CCOO, CSI-F e UGT sobre os bombeiros forestais e a súa segunda actividade.
Consellería de Economía, Emprego e Industria — III. Outras disposicións — 03/02/2017

Advertidos erros na devandita resolución publicada no
Diario Oficial de Galicia
núm. 14, do 20 de xaneiro de 2017, cómpre facer as seguintes correccións:
Na páxina 3.194 no punto I, onde di:
«Primeiro. Modifícase o anexo de categorías do V Convenio colectivo do persoal laboral da Xunta de Galicia engadindo á denominación das categorías de peón, peón-condutor, xefe/a de brigada, condutor de motobomba e oficial forestal de defensa contra incendios forestais, vinculadas á prevención en extinción de incendios forestais, o termo “bombeiro/a forestal”, de forma que o nome das categorías sinaladas muda para quedar do seguinte xeito:
V.14. Bombeiro/a forestal peón.
V14.a Bombeiro/a forestal peón-condutor/a».
Debe dicir:
«Primeiro. Modifícase o anexo de categorías do V Convenio colectivo do persoal laboral da Xunta de Galicia modificando a denominación das categorías de peón, peón-condutor, xefe/a de brigada, condutor de motobomba e oficial forestal de defensa contra incendios forestais, vinculadas á prevención e extinción de incendios forestais, o termo “bombeiro forestal”, de forma que o nome das categorías sinaladas muda para quedar do seguinte xeito:
V.14. Bombeiro/a forestal.
V.14.a. Bombeiro/a forestal condutor».
Na páxina 3.196:
No primeiro parágrafo da disposición común primeira, onde di: «A Administración iniciará os trámites para a funcionarización do persoal de prevención e extinción de incendios forestais, comezando no ano 2017 coas categorías profesionais que se acorde coas organizacións sindicais»; debe dicir: «A Administración iniciará os trámites para a funcionarización do persoal de todas as categorías de prevención e extinción de incendios forestais comezando no ano 2017 coas categorías profesionais que se acorde coas organizacións sindicais».
RESOLUCIÓN do 16 de xaneiro de 2017 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao terceiro trimestre de 2016.
Consellería de Facenda — III. Outras disposicións — 03/02/2017

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e ás súas modificacións, e á situación de tesouraría e movementos por operacións orzamentarias e extraorzamentarias correspondentes ao terceiro trimestre de 2016, que figuran como anexo a esta resolución.
Santiago de Compostela, 16 de xaneiro de 2017
CORRECCIÓN DE ERROS. Resolución do 22 de novembro de 2016, da Dirección Xeral de Maiores e Persoas con Discapacidade, pola que se procede á publicación das subvencións concedidas en virtude da Orde do 20 de xuño de 2016 pola que se establecen as bases reguladoras que rexerán as subvencións destinadas a confederacións, federacións e entidades de iniciativa social, non asociadas nin federadas, sen ánimo de lucro, para o desenvolvemento de proxectos de asesoramento e formación de persoas con discapacidade na Comunidade Autónoma de Galicia, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria para os anos 2016 e 2017.
Consellería de Política Social — III. Outras disposicións — 08/02/2017

Advertido erro na citada resolución, publicada no Diario Oficial de Galicia número 232, do 5 de decembro de 2016, cómpre efectuar a seguinte corrección:
No anexo incluído na páxina 53647, na denominación do proxecto número 2016/09.01, onde di: «Programa de formación prelaboral na discapacidade auditiva», debe dicir: «Apoiando a persoas con discapacidades diferentes».
RESOLUCIÓN do 19 de xaneiro de 2017, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade dos convenios de colaboración subscritos no terceiro cuadrimestre do ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 08/02/2017

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Darlle publicidade á relación dos convenios subscritos pola Vicepresidencia e Consellería de Presidencia, Administracións Públicas e Xustiza nos meses de setembro, outubro, novembro e decembro do ano 2016, que se incorpora como anexo I a esta resolución.
Artigo 2
Así mesmo, e para os efectos de completar a Resolución do 19 de setembro de 2016, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade dos convenios de colaboración subscritos no segundo cuadrimestre do ano 2016 (DOG núm. 198, do 18 de outubro), dáse publicidade aos convenios de colaboración pendentes de publicar subscritos no segundo cuadrimestre do 2016 pola Vicepresidencia e Consellería de Presidencia, Administracións Públicas e Xustiza, que se incorpora como anexo II a esta resolución.
Santiago de Compostela, 19 de xaneiro de 2017
RESOLUCIÓN do 19 de xaneiro de 2017 pola que se dá publicidade aos convenios de colaboración subscritos no terceiro cuadrimestre do ano 2016.
Consello da Cultura Galega — III. Outras disposicións — 10/02/2017

Para os efectos previstos no artigo 11 da Lei 4/2006, do 30 de xuño, de transparencia e boas práticas na Administración pública galega, acórdase darlles publicidade aos convenios de colaboración subscritos polo Consello da Cultura Galega no terceiro cuadrimestre do ano 2016, os cales se relacionan no anexo a esta resolución.
Santiago de Compostela, 19 de xaneiro de 2017
RESOLUCIÓN do 7 de febreiro de 2017 pola que se actualizan os anexos V e VI da Orde da Consellería de Economía e Facenda do 30 de xuño de 1992, pola que se aproba o modelo de autoliquidación das taxas da Comunidade Autónoma de Galicia e se establece a utilización de efectos timbrados para o pagamento das taxas por servizos administrativos de compulsa de documentos e de verificación de suficiencia e documentos acreditativos de lexitimación, e o anexo I e II da Orde do 29 de xuño de 1994 pola que se regula o procedemento de recadación voluntaria das taxas e dos prezos da Comunidade Autónoma de Galicia.
Axencia Tributaria de Galicia — III. Outras disposicións — 10/02/2017

Para unha aplicación adecuada das taxas e dos prezos da Comunidade Autónoma de Galicia, a orde á que fai referencia o título desta resolución procedeu a codificar tanto as diferentes taxas como os servizos xestores que as aplican.
Ao longo do ano promulgáronse unha serie de normas que viñeron crear ou modificar as tarifas existentes, razón pola que mediante esta resolución se procede a revisar as codificacións recollidas nas ordes citadas, consonte coa autorización contida no parágrafo 2 da disposición adicional da Orde da Consellería de Economía e Facenda do 30 de xuño de 1992 e coa autorización contida na disposición adicional terceira da Orde do 29 de xuño de 1994.
As normas que motivan as modificacións son as que se citan a seguir:
– Lei de medidas fiscais da Comunidade Autónoma de Galicia para 2017.
– Decreto 47/2016, do 21 de abril, polo que se fixan os prezos públicos correspondentes ás pericias efectuadas, por solicitude de particulares, polo Instituto de Medicina Legal de Galicia nas reclamacións extraxudiciais por feitos relativos á circulación de vehículos de motor.
Por todo iso, e en virtude do parágrafo segundo da disposición adicional da Orde do 30 de xuño de 1992 referida e da disposición adicional terceira da Orde do 29 de xuño de 1994,
Primeiro. Actualizar o anexo V da Orde da Consellería de Economía e Facenda do 30 de xuño de 1992, do xeito seguinte:
Engadindo o servizo na Consellería 04 Presidencia, Administracións Públicas e Xustiza:
Segundo. Actualizar o anexo VI da Orde da Consellería de Economía e Facenda do 30 de xuño de 1992,do xeito seguinte:
A) Engadindo os códigos relacionados a seguir, de maneira que se insiran no lugar que lles corresponda segundo a orde preestablecida:
B) Modificando os códigos seguintes:
A) Eliminando os códigos seguintes:
Terceiro. Actualizar os anexos I e II da Orde da Consellería de Economía e Facenda do 29 de xuño de 1994 engadindo os seguintes códigos:
353500 Ditames periciais do Imelga
Quinto. Esta resolución entrará en vigor o mesmo día da súa publicación.
Santiago de Compostela, 7 de febreiro de 2017
DECRETO 13/2017, do 26 de xaneiro, polo que se aproba o cambio de titularidade de todo o dominio público correspondente ao resto da estrada AC-101 entre os puntos quilométricos 24+490 e 24+920, marxe dereita, en prol do Concello de Ortigueira.
Consellería de Infraestruturas e Vivenda — III. Outras disposicións — 10/02/2017

Segundo o teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos, elementos funcionais e/ou espazos da zona de dominio público adxacente.
O Concello de Ortigueira solicita á Consellería de Infraestruturas e Vivenda o cambio de titularidade dun resto da estrada AC-101 situado entre os pp.qq. 24+490 e 24+920, pola súa marxe dereita e cunha lonxitude de 0,56 km, por tratarse dun tramo de estrada que quedou para o servizo dos veciños.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia da titularidade de todo o dominio público correspondente ao treito da estrada autonómica AC-101, situado entre os pp.qq. 24+490 e 24+920, pola súa marxe dereita e cunha lonxitude de 0,56 km, en prol do Concello de Ortigueira.
De conformidade co anteriormente exposto, por proposta da conselleira de Infraestruturas e Vivenda, logo de deliberación do Consello da Xunta de Galicia na súa reunión do día vinte e seis de xaneiro de dous mil dezasete,
Artigo 1
Apróbase o cambio de titularidade en prol do Concello de Ortigueira:
– Resto da estrada AC-101, situado entre os pp.qq. 24+490 e 24+920, pola súa marxe dereita e cunha lonxitude de 0,56 km.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Ortigueira deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no Diario Oficial de Galicia. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega.
Artigo 4
Corresponderán ao Concello de Ortigueira, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puider corresponderlle como nova Administración titular das estradas.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, vinte e seis de xaneiro de dous mil dezasete